**2017. évi szakmai programterv**

**Szombathelyi Egyházmegyei Karitász**

**Hársfa-ház Pszichiátriai és Szenvedélybetegek Nappali Ellátója**

 *„A szeretet végtelen és felfoghatatlan erővel dolgozik”*

*Szentesi Éva*

**A pszichiátriai és szenvedélybetegek nappali intézménye** az önkéntességre és a speciális segítő programokra épülve biztosítja az ellátást igénybe vevők igényei alapján a felvilágosító, tanácsadó, tájékoztató, kulturális, szabadidős, képzési, lakossági és családi programok szervezését és lebonyolítását. Az intézményben a nappali ellátás keretén belül lehetőség van: **alapvető szükségletek kielégítésére:** személyi tisztálkodásra, személyes ruházat tisztítására, naponta egyszeri meleg étkezés biztosítására.

Közösségi programok:

Szükség szerint az egészségügyi alapellátás megszervezése, a szakellátásokhoz való hozzájutás segítése, hivatalos ügyek intézésének segítése, **munkához segítés**, életvitelre vonatkozó **tanácsadás**, életvezetés segítése.

Heti rendszerességgel –a Hársfa ház facebook oldalán és kis plakátokon- meghirdetett szakemberek által vezetett programokat ajánljuk a nappali ellátásba felvetteknek:

*Egyéni foglalkozások célja:*

A segítő beszélgetések kapcsán- egyéni képességfejlesztés, különös tekintettel a problémamegoldásra. Továbbá életvezetési tanácsadás nyújtása, természetes támogatórendszer megismerése, bővítése.

Mediációs ülések: Konfliktus kezelés- melynek célja az egyezségre való törekvés. Mediátor szakember vezetésével zajlik. Általában a klienseink és hozzátartozóik közötti konfliktusok miatt veszik igénybe.

Pszichiáter szakorvos rendel kéthetente az intézményünkben - a nappali ellátás keretében igénybe veszik a kliensek.

*Csoportos foglalkozások- Heti rendszerességgel zajlanak:*

* **Kívánságkosár:** Az együtt éneklés örömére épül ez a program egyéni kívánságok alapján. Célunk a mindennapok gondjaiból történő kiszakadás, a közösségformálás. Egy ősi mondassál egyetértve mi is kijelenthetjük, hogy a felszabadult éneklés varázsa, hozzájárul az egészségünkhöz!
* **Angol teadélután:** A program mindazoknak szól, akik nem beszélnek angolul, de szeretnének egy kis alapot szerezni és azoknak is szól, akik már jól beszélik a nyelvet- ők segítik tudásukkal a csoportot. Az együtt tanulás élményén keresztül a jókedven van a hangsúly, tea kíséretében.
* **Pszichofitness:** Segít abban, hogy a kliensek önmagukra figyeljenek, hozzáállásukat pozitív irányba tereljék, felismerjék a boldoguláshoz vezető utat. Mindezeket tanulságos kisfilmek lejátszásával próbáljuk elérni, melyek hatására a saját gondolataikat megfogalmazva vonnak le következtetéseket életükre vonatkozóan. Szakember segítségével pedig gyakorlati technikákat kapnak.
* **Művészeti csoport:** Az alkotásokon keresztül az alkotóban lévő belső, olykor kimondatlan gondolatok felszínre kerülnek. Szakképzett művészetterapeuta segítségével ezen gondolatok, és az ezzel járó érzések, élmények feldolgozása a cél, illetve a feszültség levezetés.
* **Beszélgetések az életről (Biblia foglalkozás):** Horváth József Atya a Karitász lelkivezetője irányítja a csoportot. A klienseket érdeklő kérdések felvetése után- közösen megvitatják az adott témát. Erőt meríthetnek a problémáik kezelése kapcsán a saját életükre vonatkozóan. Lehetőség van egyéni- négyszemközti konzultációra is.
* **Tanúságtevő csoport:** Szerhasználattal élt: alkohol, drog fogyasztó emberek beszélgetnek saját életükről, hogy sikerült megszabadulni a függőség rabságából.
* **Meridián torna:** Könnyen követhető és hamar elsajátítható torna, mely bárki számára elérhető nemtől és kortól függetlenül. A meridián pontok ingerlésével a belső szervekre hatunk, ugyanakkor nyugtató hatást is elérünk ezzel a módszerrel, feszültséget tudunk oldani. Hangsúlyos szerepe van annak, hogy csoportban végezzük a gyakorlatokat, figyelve a pontos kivitelezésre. A torna időtartama 25 perc (reggel), ennek leteltével mindenki testben és lélekben frissen, feltöltődve állhat neki a nap további részének!
* **Torna Klárival:** Ismert hatvanas, hetvenes, nyolcvanas évek zeneszámaira történik a mozgás, melyeket kivetítőn látunk és hallunk. A zene lazít lelkileg és ütemet ad az izmok megmozgatásához. A szabadság érzése mellett a test átmozgatása és eközben a közös élmények átélése a cél.

**Közösségi programok.**

*Célja:* a közösségépítés

* Párbeszéd Fórum (negyedévente)
* kulturális programok
* bálok
* közös kirándulások
* kézügyesség fejlesztő foglalkozások kapcsán.
* Előadások (egészségmegőrzés, stressz-kezelés, konfliktuskezelés….)

Egyéb:

*OKOZZ ÖRÖMET- SEGÍTS MÁSOKON A HÁRSFA HÁZBAN -A VIRTUÁLIS VILÁGBAN!*

című programunk kapcsán szeretnénk összehozni a Facebook segítségével azokat az embereket-akiknek szükségük lenne néhány nélkülözhetetlen dologra, azokkal, akiknek van feleslegük. A szállításról a segítséget kérő gondoskodik! Az elmúlt 2 évben közel 15 főnek sikerült közel 500.000 Ft összegben (TV-t, mikrohullámú sütőket, villanytűzhelyt, bútorokat, párásító készüléket) támogatást szereznünk.

SZÁMÍTÁSTECHNIKAI TANFOLYAM szervezése. 15 fő részére kívánunk okleveles képzést biztosítani ingyenesen a Hársfa házban.

**Célunk:**

Hasznos elfoglaltság biztosítása, amely magában hordozza a fejlődést és a sikerélményt is, ebben kíván segíteni a nyugodt, kiegyensúlyozott, harmonikus környezet és a közösség által generált és elfogadott programok. Fontos számunkra, hogy aktív részeseivé tesszük a nappali ellátásban felvetteket a programok megtervezésében és kivitelezésében.

A nappali intézményekben olyan programokat szervezünk, melyek elősegítik az ellátást igénybevevő részleges v. teljes rehabilitációját, a társadalomba, korábbi közösségbe való visszailleszkedését.

Feladataink ellátását **szakképzett szakemberek** segítik: szociálpedagógus, szociális munkás, mediátor, szociálterapeuta, mentálhigiénés asszisztens, terápiás segítő, lelkész, pszichiáter szakorvos, szükség esetén más szociális v. egészségügyi szakember (művészetterapeuta, életmód tanácsadó, egyéb)

A szolgáltatások igénybevételére hétfőtől- péntekig, 8-16 óráig van lehetőség.

**Munkalehetőség a Hársfa házban:**

A betanított könnyű fizikai munka a MOVE - Zrt által van biztosítva 4 órában.

Törekszünk arra, hogy klienseink biztos jövedelemmel, stabil anyagi háttérrel rendelkezzenek. Képességeiknek, készségeiknek megfelelően ezért a későbbiekben a nyílt munkaerőpiacon való munkavállalást ösztönözzük.

**Támogatott étkezés biztosítása:**

Az intézményben a meleg étkeztetés biztosítjuk három menüből. 35-40 fő napi szinten igénybe veszi. A térítési díjak személyre szabottan a jövedelmi viszonyok alapján kerülnek megállapításra. Az emeleti étkezőben – konyhában van lehetőség az étel kulturált elfogyasztására. Az ebédet az intézménybe szállítják 11.30-12.00 óra között.

2017. évi munkaterv

***Az év folyamán folyamatosan teljesítendő feladataink***

Napi jelentési kötelezettség teljesítése KENYSZI rendszerben.

Heti rendszerességgel munkaértekezlet tartása

Havi rendszerességgel szupervízió, esetmegbeszélés tartása

Szakmai terepgyakorlat biztosítása szociális munkás, szociálpedagógus hallgatók, karitász önkéntesek számára

Szabadságok kiadásának megtervezése

Dolgozói és ellátotti bibliaórák megszervezése

Az igények felmérése –kérdőív készítése, kiértékelése-ennek alapján programok szervezése

Esetkonferenciákon, továbbképzéseken való részvétel.

Társintézmények rendezvényein való részvétel

Életvezetési és egészség-megőrzési programok szervezése

**január-március**

Jelentés készítése a Magyar Államkincstár és a Központi Statisztikai Hivatal közigazgatásilag illetékes szervei felé az előző év teljesített mutatóiról.

Heti rendszerességgel ismétlődő programok biztosítás: (Kívánságkosár, kreatív művészeti csoport, beszélgetések az életről (Biblia foglalkozás), Tanúságtevő csoport, Pszichofitness, Angol óra, Film Klub, mozgásos programok -torna, meridián torna, nyak-váll torna)

Szabadidős programok megszervezése: farsang ( közös fánksütés) nagyböjti lelkigyakorlat, Szentgyónásra való felkészülés, húsvéti előkészületek (tojásfestés, kalácssütés)

Stációs szentmiséken, a Nagycsütörtöki, Nagypénteki szertartásokon, Feltámadási körmeneten való részvétel .Kliensi igény alapján, más felekezet vallási rendezvényein való részvéte

**április-június**

Egyházmegyei Zarándoklaton való részvétel, Karitász lelki napon való részvétel

„Szociális hét”, „Egészséghét” rendezvényein való aktív részvétel

Heti rendszerességgel ismétlődő programok biztosítás: (Kívánságkosár, kreatív művészeti csoport, beszélgetések az életről (Biblia foglalkozás), Tanúságtevő csoport, Pszichofitness, Angol óra, Film Klub, mozgásos programok -torna, meridián torna, nyak-váll torna)

Szabadidős programok megszervezése: kerti parti, teke, asztalitenisz, kerékpártúra, kirándulás

**július-szeptember**

Heti rendszerességgel ismétlődő programok biztosítás: (Kívánságkosár, kreatív művészeti csoport, beszélgetések az életről (Biblia foglalkozás), Tanúságtevő csoport, Pszichofitness, Angol óra, Film Klub, mozgásos programok - torna, meridián torna, nyak-váll torna)

Párbeszéd Fórum

Szabadidős programok: nyár búcsúztató kerti parti szervezése ,Mária-napi zarándoklat

**október-december**

Egyházi ünnepekre való készülődés: Mindenszentek, Szent Márton, Szent Erzsébet ünnepe

Adventi koszorú készítése, karácsonyi rendezvényeken való részvétel.

Heti rendszerességgel ismétlődő programok biztosítás: (Kívánságkosár, kreatív művészeti csoport, beszélgetések az életről (Biblia foglalkozás), Tanúságtevő csoport, Pszichofitness, Angol óra, Film Klub, mozgásos programok - torna, meridián torna, nyak-váll torna)

Párbeszéd Fórum

Szombathely, 2016. 10. 14.

Tuczainé Régvári Marietta Dr. Sámsonné Sándor Ágnes

karitász igazgató intézményvezető